Oricine va parcurge un "tur de parc", 5,92 km, va primi, din partea organizatorului Alex Zamfir, suma de 100 RON. Banii sînt cîştigaţi în mod simbolic, fiindcă vor fi donaţi către Petru Adrian Dogaru, un puşti grav bolnav, în vîrstă de doar 6 luni.

Micuţul a fost diagnosticat cu o formă extrem de agresivă de neuroblastom (tumora malignă a glandei supra-suprarenale), iar tratamentul în Germania, 9 luni la Koln, nu poate fi suportat de către părinţii săi.

Iniţiatorul, Alex Zamfir, îşi expune ideea: "Am şi eu un băiat în vîrstă de 2 ani, Mark. La orice răceală, orice moment în care se îmbolnăveşte, timpul se opreşte în loc. Ştiu ce e în sufletul acelor părinţi. Vreau să îi ajut.

În plus, îmi place enorm să alerg. Voi face şi eu două ture de lac!".

Evenimentul va începe mîine dimineaţă, ora 7:45, cu punct de start rondul dedicat fondatorilor Uniunii Europene, situat pe Insula Trandafirilor.

Petru poate fi ajutat şi cu donaţii la următoarele conturi:

RO22INGB0000999900919881 RON

RO95INGB0000999901538785 EURO, cod swift : INGBROBU

Nume posesor cont: DOGARU ROXANA GABRIELA

60 de persoane au confirmat, pînă acum, prezenţa la evenimentul de mîine

"Vreau sa cred că există nişte oameni pe care suferinţa unui copil de 6 luni nu îi lasă indiferenţi"

Alex Zamfir, iniţiatorul proiectului